kalixlouiis/myanmar-wikipedia-corpus huggingface dataset:
သမိုင်းကြောင်း ရုပ်ပုံများ ပြင်ပလင့်များ Official website Museum's overview (Bakupages.com) ကိုးကား ကဏ္ဍ:အဇာဘိုင်ဂျန်နိုင်ငံရှိ လည်ပတ်စရာနေရာများ။
ခွာပါ နို့တိုက်သတ္တဝါများ ( - "ခွာရှိသော တိရစ္ဆာန်" ဟုအဓိပ္ပာယ်ရ) သည် နို့တိုက်သတ္တဝါ အုပ်စုများ အစုအဖွဲ့ဖြစ်သည်။
အများစုမှာ ရွေ့လျားနေစဉ်တွင် ၎င်းတို့၏ ခန္ဓာကိုယ်အလေးချိန်ကို ထောက်ပံ့ပေးရန်အတွက် ၎င်းတို့၏ ခြေချောင်းထိပ်/လက်ချောင်းထိပ်များတွင် ခွာများပါရှိကြသည်။
ဤအသုံးအနှုန်းအနေဖြင့် အကျုံးဝင်သော "ခွာပါ နို့တိုက်သတ္တဝါ"ထဲမှ စီတက်ဆီယာများ (ဝေလငါးများ၊ လင်းပိုင်များ၊ porpoises) ကို ဖယ်ထုတ်ထားလေ့ရှိပြီး အကြောင်းရင်းမှာ ၎င်းတို့တွင် ခွာပါ နို့တိုက်သတ္တဝါများ၏ ပုံမှန် ရုပ်ပုံသွင်ပြင်လက္ခဏာအများစုမရှိသောကြောင့်ဖြစ်သည်။
သို့သော်လည်း မကြာသေးမီက ရှာဖွေတွေ့ရှိချက်များအရ စီတက်ဆီယာသည် အစောပိုင်း ခွာစုံပါသော တိရစ္ဆာန်များမှ ဆင်းသက်လာကြောင်း ပြသနေသည်။
ခွာပါ နို့တိုက်သတ္တဝါများသည် ပုံမှန်အားဖြင့် အသီးအရွက်စားများသာဖြစ်ပြီး အများစုသည် ဆဲလျူလို့ကိုချေဖျက်ရန်အတွက် အထူးပြုထားသော အူများဖြင့် အစာချေဖျက်ကြသည်။
ဝက်ကဲ့သို့သော ခေတ်သစ်မျိုးစိတ်အချို့မှာ အစုံစားသတ္တဝါများဖြစ်ကြသည်။
Mesonychia ကဲ့သို့သော သမိုင်းမတင်မီက မျိုးစိတ်အချို့မှာမူ အသားစားများဖြစ်ကြသည်။
ခွာပါ နို့တိုက်သတ္တဝါများတွင် မြင်းများ၊ ကြံ့များနှင့် ကြံ့သူတော်များ ကဲ့သို့သော ခွာမစုံသော တိရစ္ဆာန်များနှင့် ကျွဲ၊ နွား၊ ဝက်၊ သစ်ကုလားအုတ်များ ၊ ကုလားအုတ်များ၊ သိုး၊ သမင် နှင့် ရေမြင်းတို့ကဲ့သို့သော ခွာစုံပါသော တိရစ္ဆာန်များပါဝင်သည်။
စီတက်ဆီယာများသည် ခွာဖြင့် ခြေ/လက်များ မပါရှိသော်လည်း ခွာစုံပါသော တိရစ္ဆာန်များပင်ဖြစ်ကြသည်။
ကိုးကား ဆက်စပ် စာမျက်နှာများ ခွာစုံပါသော တိရစ္ဆာန်များ ခွာမစုံသော တိရစ္ဆာန်များ စားမြုံ့ပြန်တတ်သည့် တိရစ္ဆာန်များ ကဏ္ဍ:နို့တိုက်သတ္တဝါများ။
ချဉ်ယုတ်ပင် (Garuga pinnata) သည် မျိုးရင်း Burseraceae ရှိ သစ်ပင် မျိုးစိတ်တခုဖြစ်သည်။
အင်ဒိုချိုင်းနား၊ တရုတ်နိုင်ငံတောင်ပိုင်း၊ အိန္ဒိယတိုက်ငယ်တို့တွင် တွေ့ရှိရသည်။
ပြခန်း ကိုးကား ကဏ္ဍ:နီပေါနိုင်ငံတွင် တွေ့ရှိရသော သစ်ပင်များ ကဏ္ဍ:ဗီယက်နမ်နိုင်ငံတွင် တွေ့ရှိရသော သစ်ပင်များ။
အမှတ်(၁၃၇) ခြေလျင်တပ်ရင်း (အတိုကောက်: ခလရ(၁၃၇)) သည် ကချင်ပြည်နယ်၊ ပူတာအိုခရိုင်၊ မချမ်းဘောမြို့နယ်တွင် တည်ရှိသည်။
မယ်ကမ္ဘာမြေ ၂၀၂၃သည် ဗီယက်နမ်နိုင်ငံ Nha Trangမြို့ ၌၂၀၂၃ခုနှစ် တွင်ကျင်းပမည့် (၂၃)ကြိမ်မြောက် မယ်ကမ္ဘာမြေ ပြိုင်ပွဲဖြစ်သည်။
ပြိုင်ပွဲဝင်များ ၂၀၂၂ခုနှစ် ဒီဇင်ဘာ ၁၈ရက်နေ့အထိ ပြိုင်ပွဲဝင်၁၀ဦး အတည်ပြုရရှိသည်။
နိုင်ငံ/နယ်မြေ ပြိုင်ပွဲဝင် အသက် မြို့နယ် Layanna Robinson ၁၈ Victoria Kristýna Pavlovičová ၂၀ Strakonice Christianna Katsieri ၂၁ Piraeus Jennifer Valladares ၂၃ Maraita Dilnaz Tilaeva ၁၉ Almaty Manvin Khera ၂၁ Kuala Lumpur Nancy Salazar ၂၃ Piura Carlota Lobo ၁၈ Viana do Alentejo Daria Lukonkina ၁၉ Nizhny Novgorod Nông Thúy Hằng ၂၄ ဟာကျံ။
မယ်စကြဝဠာ မြန်မာ ၂၀၁၇သည် နိုဘိုတယ် ဟိုတယ်၊ ရန်ကုန် ၌ ၂၀၁၆ခုနှစ် အောက်တိုဘာ ၆ရက်နေ့ တွင်ကျင်းပသော (၅)ကြိမ်မြောက် မယ်စကြဝဠာ မြန်မာ ပြိုင်ပွဲဖြစ်သည်။
ပြိုင်ပွဲအြပီးတွင် အနိုင်ရရှိသူ ဇွန်သံစဉ်၊ ရန်ကုန် အား မယ်စကြဝဠာ မြန်မာ ၂၀၁၆ အလှမယ် ထက်ထက်ထွန်း၊ ရန်ကုန် မှ သရဖူလွှဲပြောင်းခဲ့သည်။
အနိုင်ရရှိသူသည် အမေရိကန်နိုင်ငံ တွင်ကျင်းပသည့် မယ်စကြဝဠာ ၂၀၁၇သို့ မြန်မာကိုယ်စားပြုအဖြစ် သွားရောက်ယှဉ်ပြိုင်ခဲ့မည်။
ပြိုင်ပွဲကျင်းပခြင်း ပြိုင်ပွဲကျင်းပရာ နေရာနှင့်အချိန် ပြိုင်ပွဲဝင်ရွေးချယ်ခြင်း ရလဒ်များ နေရာရရှိမှု ဖိုင်နယ်ရလဒ်ပြိုင်ပွဲဝင်မယ်စကြဝဠာ မြန်မာ ၂၀၁၇ ရန်ကုန် – ဇွန်သံစဉ်1st Runner-up ရန်ကုန် – ရွှေအိမ်စည် (ရုပ်သိမ်းခြင်း)2nd Runner-Up မြစ်ကြီးနား - ဂျာဒင်ကိုင်3rd Runner-up လားရှိုး - သွန်းဝတီ4th Runner-Up ရန်ကုန် - ခင်လပြည့်ဇော်ဆန်ကာတင် ၁၃ဦး ပဲခူး – ချယ်ရီချစ်ချစ်ထွန်း မန္တလေး – လရိပ်ပြာ မုံရွာ – ချောနန္ဒာမောင် နေပြည်တော် – Myat Kyawt Khine ပြည် – အိအိညိမ်း စစ်တွေ – ခိုင်သန္တာလင်း တောင်ငူ – အိဆက်မွန် ရန်ကုန် – နန်းအိနြ္ဒရှင်း အထူးဆုများ အထူးဆု ပြိုင်ပွဲဝင် Miss Malikha မြစ်ကြီးနား – ဂျာဒင်ကိုင် Miss Active ပဲခူး – ချယ်ရီချစ်ချစ်ထွန်း Miss Friendship မြိတ် – ခိုင်ဇင်ဇော် Miss Confindence ပြည် –အိအိညိမ်း Miss Blue Diamond Monywa – Chaw Nandar Maung Miss Myanmar National Airline – Nang Eaindray Shin Miss Beautiful Hair – Shwe Eain Si Miss Healthy Skin – Zun Than Sin Miss Body Perfect – Shwe Eain Si Miss Famous – Zun Than Sin Miss Style – Pyae Wade Maung Miss Photogenic Pathein – May Kabyar OoMiss Talent Awards – Shin Min SetBest National Costumes – Shwe Eain Si ကိုးကား Category:မြန်မာနိုင်ငံရှိ အလှမယ်ပြိုင်ပွဲများ။
ပတ္တမြား ဂမုန်းသည် ပတ္တမြားမှန်လျှင် နွံမနစ် ဆိုသည့်အတိုင်းအတိတ်တစ်ဘောင် နိမိတ်ဆောင်သည့် ဂမုန်းဖြစ်ပါသည်။
စီးပွားလာဘ်လာဘ တိုးတက်တော့မည်ဆိုလျှင် သို့မဟုတ် ငွေအစုလိုက်အပြုံလိုက် ဝင်တော့မည်ဆိုလျှင် မိမိစိုက်ပျိုးထားသော ပတ္တမြား ဂမုန်းများပွင့်တတ်ပါသည်။
ပတ္တမြား ဂမုန်းအပင်မှာ နာနတ်ပင်နှင့် ဆင်သယောင်ထင်ရသော်လည်း ပတ္တမြားဂမုန်းပင်၏ အရွက်မှာ နာနတ်ရွက်ကဲ့သို့ မရှည်ဘဲ ထိပ်ဖျားဝိုင်း၍ အရွက်များဘေးတွင်ဆူးမရှိပါ။
အပင်တစ်ပင်သည် တစ်ကြိမ်သာပွင့်ပြီး နောက်ထပ်အပွင့်မပွင့်ပါ။
အပင်သစ်ထပ်မံထွက်ခြင်းဖြင့်သာမျိုးပွားပါသည်။
ပတ္တမြားဂမုန်းပွင့်သည် အရွက်များအလယ်မှ ဖူးတံထွက်လာကာ ရိုးတံရှည်လျက် ပွင့်လာတတ်ပါသည်။
ပွင့်သောအခါ ပွင့်ဖတ်လေးများထိပ်တွင် အနီရဲရောင် အပွင့်တံများ ဝန်းရံပွင့်ပြီး ပတ္တမြားကဲ့သို့ လှပပါသည်။
ပတ္တမြားဂမုန်းပွင့် အားဘုရားကပ်လှူ၍ ပဋ္ဌာန်း ၂၄ ပစ္စည်း ရွတ်ဖတ်ပူဇော်ပါက စီးပွားလာဘ်လာဘ ပိုမိုတိုးတက်စေပါသည်။
ကျားငါးမန်း (Galeocerdo cuvier) သည် ငါးမန်း မျိုးစိတ်တစ်မျိုးဖြစ်ပြီး Galeocerdo မျိုးစု၏ တစ်ခုတည်းသော အဖွဲ့ဝင်ဖြစ်သည်။
၎င်းသည် လူသိအများဆုံး ငါးမန်း မျိုးစိတ်များထဲမှ တစ်ခုလည်းဖြစ်သည်။
ကျားငါးမန်းများသည် ခန္ဓာကိုယ် အရှည် ၁၈ ပေ (၅.၅ မီတာ) အထိရှိပြီး အလေးချိန်အားဖြင့် ပေါင်ချိန် ၂၀၀၀ (၉၀၀ ကီလိုဂရမ်) ကျော်အထိ ရှိတတ်ကြသည်။
ကျားငါးမန်းများကို မြေထဲပင်လယ်မှလွဲ၍ ကမ္ဘာ့ ကမ်းရိုးတန်းဒေသများ၏ သမပိုင်းဒေသ နှင့် အပူပိုင်းဒေသ ရေပြင်တစ်လျှောက်တွင် တွေ့ရှိရပြီး ပင်လယ်ရေအနက် ၁၁၅၀ ပေ (၃၅၀ မီတာ) အထိ ကူးခတ်နိုင်သည်ဟု သိရသည်။
ကျားငါးမန်း များသည် အရိုးငါးများ၊ ငါးလိပ်ကျောက်များ ၊ ပြည်ကြီးငါးများ၊ အခွံမာသတ္တဝါများ၊ ပင်လယ်ဖျံများနှင့် လင်းပိုင်များကို အာဟာရအလို့ငှာ အမဲလိုက်၍ စားလေ့ရှိသည်။
ကျားငါးမန်းသည် ခန္ဓာကိုယ်အတွင်း၌ပင် ဥမှ အကောင်ပေါက်သော မျိုးစိတ် ဖြစ်ပြီး တစ်ကြိမ်လျှင် သားလောင်းလေးများ ၁၀ ကောင်မှ ၈၂ ကောင်ထိ မွေးဖွားလေ့ရှိသည်။
ပုံပန်းသွင်ပြင် ဖော်ပြချက်များ left| ကျားငါးမန်း၏ မေးရိုး ကျားငါးမန်းသည် ကျားတစ်ကောင်ကဲ့သို့ ခန္ဓာကိုယ်တလျောက်တွင်ရှိသော အမဲကွက်များနှင့် အစင်းကြောင်းများကြောင့် ၎င်းအမည်ကိုရရှိထားခြင်းဖြစ်သည်။
ခန္ဓာကိုယ်၏ ရှေ့ပိုင်းသည် အတော်ပင် တောင့်တင်းမှုရှိသော်လည်း နောက်ဘက်သို့ သွယ်လျသွားသည်။
ကြီးမားပြီး သန်မာသော ဦးခေါင်းရှိပြီး မျက်လုံးကြီးများနှင့် အလွန်ဝိုင်းပြီး တုံးတိတိဖြစ်နေသာ နှာတံ ရှိသည်။
ပထမအနောက်တောင်ပံသည် အတော်ပင် ကျယ်ပြီး pectoral fins ၏ နောက်ဘက်တွင် တည်ရှိသည်။
အလွန်သေးငယ်သော ဒုတိယမြောက်အနောက်တောင်ပံသည် ကွေးနေသော စအိုဆူးတောင်၏ ရှေ့တွင် တည်ရှိသည်။
နောက်ကျောတလျှောက်ရှိ ကျောကုန်းအတောင်များကြားတွင် အဆင်းများရှိသည်။
Knickle, Craig. ကျားငါးမန်း၏ မေးရိုးများတွင် ကြီးမားပြီး ထက်မြက်သော သွားများ ပါရှိပြီး ၎င်းသည် သားကောင်များ၏ အသားနှင့် အရိုးများကို ဖြတ်တောက်ရာတွင် အထောက်အကူဖြစ်စေသည်။
သွားတစ်ချောင်းစီ၏ အစွန်းတစ်ဝိုက်၌ အတတ်တစ်ခုပါရှိသည်။
အပေါ်နှင့် အောက်သွားများသည် ပုံသဏ္ဌာန်တူပြီး ရှေ့သွားများသည် နောက်သွားများထက် ပို၍ကြီးမားကြသည်။
Knickle, Craig. ကျားငါးမန်း၏ ကျောခုံးသည် စိမ်းပြာရောင်၊ မီးခိုးရောင် သို့မဟုတ် အနက်ရောင်ရှိပြီး ဝမ်းဗိုက်သည် အဖြူရောင်၊ အဝါရောင်သမ်းသော အဖြူရောင် သို့မဟုတ် အဖြူစွတ်စွတ်အရောင်ဖြစ်သည်။
ကျားငါးမန်း၏ အမဲစက်များနှင့် အစင်းကြောင်းများသည် ငယ်ရွယ်သောအကောင်များတွင် ပို၍မြင်ရပြီး ငါးမန်းကြီးဖြစ်လာသည်နှင့်အမျှ ၎င်းတို့သည် မှိန်သွားလေသည်။
ကျားငါးမန်းသည် ခန္ဓာကိုယ်အရှည် ၁၁ - ၁၄ ပေ (၃.၂၅ - ၄.၂၅ မီတာ) နှင့် အလေးချိန် ၈၅၀ - ၁၄၀၀ ပေါင် (၃၈၅ - ၆၃၅ ကီလိုဂရမ်) ဝန်းကျင် ရှိကြပြီး လူသိများသော အကြီးဆုံးငါးမန်းမျိုးများထဲမှ တစ်ခုဖြစ်သည်။
မွေးကင်းစကျားငါးမန်းများသည် ခန္ဓာကိုယ်အရှည် ၂ ပေ မှ ၂ ပေခွဲ (၅၁ မှ ၇၆ စင်တီမီတာ) ရှိသည်။
ငါးမန်း အထီးများသည် အရွယ်အစားအားဖြင့် ၈ - ၁၀ ပေ (၂.၃ - ၃ မီတာ) အရွယ်တွင် လိင်ပိုင်းဆိုင်ရာ ရင့်ကျက်သည့် အရွယ်သို့ရောက်ရှိပြီး ငါးမန်း အမများမှာ ၈ - ၁၁ ပေ (၂.၅ - ၃.၃ မီတာ) အရွယ်တွင် လိင်ပိုင်းဆိုင်ရာ ရင့်ကျက်သည့် အရွယ်သို့ရောက်ရှိကြသည်။
အကြီးဆုံး ငါးမန်းနမူနာများသည် အရှည် ၁၈ ပေ (၅.၅ မီတာ) အထိ ရှိပြီး အလေးချိန် ပေါင် ၂၀၀၀ (၉၀၀ ကီလိုဂရမ်)အထိ ရှိလေသည်။
Knickle, Craig. နေထိုင်ကျက်စားရာ ဒေသများ ဘဟားမားမှ ကျားငါးမန်းငယ်တစ်ကောင် ကျားငါးမန်းများကို မြေထဲပင်လယ်မှလွဲ၍ ကမ္ဘာ့ ကမ်းရိုးတန်း၏ သမပိုင်း နှင့် အပူပိုင်း ဒေသ ရေပြင်တစ်လျှောက်တွင် တွေ့ရှိရသည်။
Knickle, Craig. အတ္တလန္တိတ် အနောက်ပိုင်းတွင် ၎င်းကို မက်ဆာချူးဆက် မှ ဥရုဂွေး အထိ၊ မက္ကဆီကိုပင်လယ်ကွေ့၊ ဘဟားမား နှင့် ကာရစ်ဘီယံ ပင်လယ်တို့တွင် တွေ့ရှိရသည်။
အတ္တလန္တိတ် အရှေ့ဘက်ပိုင်းတွင် ၎င်းကို အိုက်စလန် နှင့် ယူကေ (ပူနွေးသော ပင်လယ်ကွေ့စီးကြောင်းကြောင့်)၊ မော်ရိုကို၊ ကနေရီကျွန်းစု နှင့် ဆီနီဂေါနိုင်ငံ မှ အိုင်ဗရီကို့စ်နိုင်ငံ အထိ တွေ့ရှိနိုင်သည်။
အိန္ဒိယသမုဒ္ဒရာတွင် ပါကစ္စတန်နိုင်ငံ၊ အိန္ဒိယနိုင်ငံ၊ သီရိလင်္ကာနိုင်ငံ၊ မော်လဒိုက်နိုင်ငံ ၊ ထိုင်းနိုင်ငံ၊ ဗီယက်နမ်နိုင်ငံ နှင့် ပင်လယ်နီဒေသမှ တောင်အာဖရိကနိုင်ငံတို့တွင် တွေ့ရှိရသည်။
ပစိဖိတ်သမုဒ္ဒရာ အနောက်ဘက်ပိုင်းတွင် တရုတ်နိုင်ငံ၊ ဂျပန်နိုင်ငံ၊ ဖိလစ်ပိုင်နိုင်ငံ၊ အင်ဒိုနီးရှားနိုင်ငံ၊ ဩစတြေးလျနိုင်ငံ၊ နယူးဇီလန်နိုင်ငံ၊ နယူးကလီဒိုနီးယား၊ ပလောင်းနိုင်ငံ၊ ဆော်လမွန်အိုင်းလန်းနိုင်ငံ၊ မာရှယ်အိုင်းလန်းနိုင်ငံ နှင့် တဟီတီတို့တွင် တွေ့ရှိရသည်။
ပစိဖိတ်အရှေ့ပိုင်းတွင် ဟာဝိုင်အီ၊ ဂါလာပါဂိုးကျွန်းများနှင့် ကယ်လီဖိုးနီးယား တောင်ပိုင်းမှ ပီရူးနိုင်ငံအထိတွေ့ရှိရသည်။
ကျားငါးမန်းများအား အဏ္ဏဝါဒေသများတွင် တွေ့ရလေ့ရှိသော်လည်း အများအားဖြင့် ကမ်းရိုးတန်းဒေသများ၏ ရေတိမ်ပိုင်းများကို ပို၍နှစ်သက်ကြသည်။
ပင်လယ်ဝ ဒေသများနှင့် ဆိပ်ကမ်းများတွင် ပိုမို၍တွေ့ရလေ့ရှိသည်။
ကြီးမားသော ကျွန်းများနှင့် ရေနက်ပိုင်း ကျွန်းဝိုင်းများ အပါအဝင် ကမ်းဝေးပင်လယ်ပြင်၏ ကျွန်းများပတ်လည်ရှိ ရေတိမ်ပိုင်း ဧရိယာများသည် ကျားငါးမန်းများ၏ သဘာဝအလျောက် နေထိုင်ရာ ပတ်ဝန်းကျင်တစိတ်တပိုင်းလည်းဖြစ်သည်။
ကျားငါးမန်းများအား ပင်လယ်ရေအနက် ၁၁၅၀ ပေ (၃၅၀ မီတာ) အထိ တွေ့ရှိရသည်။
Knickle, Craig. နေထိုင်ပြုမူပုံ အလေ့အထများ ကျားငါးမန်းသည် ညဉ့်အချိန် ကျက်စားသော တိရစ္ဆာန်ဖြစ်သည်။
နေ့ဘက်တွင် အများစုမှာ မလှုပ်မရှားဘဲ ငြိမ်သက်စွာ နေကြပြီး ညအချိန်တွင် အမဲလိုက်ကြသည်။
၎င်းတို့သည် ထီးတည်း ရှင်သန်ကျက်စားသော တိရစ္ဆာန်ဖြစ်ပြီး ၎င်းတို့အနီးရှိ အခြားငါးမန်းမျိုးစိတ်များနှင့် လူသားများကို ရန်လိုတိုက်ခိုက်တတ်သည်။
ကျားငါးမန်းများသည် အလွန်ရန်လိုတတ်ပြီး မဟာငါးမန်းဖြူကြီးမျိုးနှင့် ကျွဲငါးမန်းမျိုးတို့နှင့်အတူ လူသားများအတွက် အန္တရာယ်အရှိဆုံး ငါးမန်းမျိုးများထဲမှ တစ်ခုဖြစ်သည်။
လူသားများနှင့် အပြန်အလှန်ပြုမူဆက်ဆံမှုများ ကျားငါးမန်းသည် လူသားများကို တိုက်ခိုက်သည့် အရေအတွက်စာရင်းတွင် ဒုတိယဖြစ်ပြီး မဟာငါးမန်းဖြူကြီးမှာ ပထမဖြစ်သည်။
ကံအားလျော်စွာပင် ၎င်းတို့၏ ရန်လိုတိုက်ခိုက်ခံရမှုမှာ ကြုံတောင့်ကြုံခဲဖြစ်သည်။
ဟာဝိုင်အီတွင် ၁၉၉၀ ပြည့်လွန်နှစ်များအတွင်း သေဆုံးမှုအများအပြားသည် ကျားငါးမန်းများကြောင့်ဖြစ်နိုင်ချေရှိခဲ့သော်လည်း ၎င်းငါးမန်းများ၏ ရန်လိုတိုက်ခိုက်မှု ပျမ်းမျှအကြိမ်ရေမှာ တစ်နှစ်လျှင် တစ်ကြိမ်သာဖြစ်လေ့ရှိသည်ဟု သိရသည်။
ငါးမန်းများကို စီးပွားဖြစ် ဖမ်းဆီးခြင်းများကြောင့် အချို့နေရာများတွင် ကျားငါးမန်း အကောင်ရေလျော့နည်းနေပါသည်။
ငါးမန်းမျိုးစိတ်များစွာကဲ့သို့ပင် ကျားငါးမန်း၏ ဆူးတောင် များသည် အာရှဒေသများတွင် ငါးမန်းတောင်ဟင်းချိုချက်လုပ်ရန်အတွက် အလွန်တန်ဖိုးရှိလေသည်။
ထို့အပြင် ၎င်း၏အသားကို လူအများက စားသုံး၍ အရေခွံကို သားရေပြုလုပ်ရန် အသုံးပြုကြပြီး အသည်းကို ဗီတာမင် အေ အရင်းအမြစ်အဖြစ် ရယူလေ့ရှိသည်။
ကံကောင်းထောက်မစွာ၊ ဤမျိုးစိတ်သည် အလွန်လျင်မြန်စွာ ကြီးထွားမှုရှိပြီး ငါးမန်းပေါက် အမြောက်အမြားကို ထုတ်ပေးသောကြောင့် ကျားငါးမန်းသည် အမှန်တကယ် ခြိမ်းခြောက်မှုမျိုး ကြုံတွေ့ရမှု မရှိပေ။
ထို့အပြင် ငါးဖမ်းခြင်းကြောင့် အရေအတွက် လျော့နည်းလာသည့် ဒေသများတွင်လည်း အရွယ်ရောက်ပြီးသူများ၏ သားကောင်များ လျော့နည်းလာသောကြောင့် ကျားငါးမန်းများ ပိုမိုအဖြစ်များကြောင်း တွေ့ရှိရပါသည်။
မည်သို့ပင်ဆိုစေကာမူ ငါးမန်းတောင်များ၏ လိုအပ်ချက်သည် ဆက်လက်ကြီးထွားလာသည်နှင့်အမျှ ၎င်းသည် အနာဂတ်တွင် ဤမျိုးစိတ်များအပေါ် ဆိုးရွားစွာ သက်ရောက်မှုရှိလာမည်ကို စိုးရိမ်စရာရှိပါသည်။
ကျားငါးမန်းမျိုးကို နိုင်ငံတကာ သဘာဝထိန်းသိမ်းစောင့်ရှောက်ရေး အသင်းမှ မျိုးသုဉ်းရန်အန္တရာယ်ကျရောက်လုနီးပါး မျိုးစိတ် အဖြစ် စာရင်းသွင်းသတ်မှတ်ထားသည်။
ကိုးကား ကဏ္ဍ:ငါးမန်းများ ကဏ္ဍ:ထိပ်တန်းသားရဲတိရစ္ဆာန်များ။
ပုပ္ပါးမျောက်မြီးရှည် (Trachypithecus popa) သည် Cercopithecidae မျိုးရင်းမှ ပရိုင်းမိတ် မျိုးစိတ်တစ်ခုဖြစ်သည်။
မြန်မာနိုင်ငံတွင်သာ တွေ့ရှိရပြီး ၎င်းမျောက်များနေထိုင်ရာ ပုပ္ပါးတောင်အား အစွဲပြု၍ အမည်ပေးထားခြင်းဖြစ်သည်။
ထိုပုပ္ပါးတောင်ဒေသတွင် အကောင်ရေ ၁၀၀ ကျော်ခန့်သာ တွေ့ရှိရကြောင်းသိရသည်။
ထို့ကြောင့် ဤမျောက်မျိုးစိတ်အား IUCN အနီရောင်စာရင်းတွင် မျိုးသုဉ်းလုနီးပါးအန္တရာယ်ရှိသော မျိုးစိတ်အဖြစ် စာရင်းသွင်း သတ်မှတ်ထားပြီး တောရိုင်းတွင်တွေ့ရှိရသော အကောင်ရေစုစုပေါင်းတွင် အရွယ်ရောက်ပြီးအကောင်ရေအနေဖြင့် ၂၀၀ မှ ၂၅၀ ခန့်အထိရှိနိုင်သည်ဟု ပညာရှင်များကခန့်မှန်းထားသည်။
ဇီဝမျိုးရိုးခွဲခြားခြင်း ပုပ္ပါးမျောက်မြီးရှည် မျိုးစိတ်အား ကွင်းဆင်းလေ့လာမှုအရတွေ့ရှိခဲ့ခြင်းမဟုတ်ဘဲ ဓာတ်ခွဲခန်း လေ့လာစမ်းသပ်မှုမှတဆင့် 2020 ခုနှစ်တွင် ရှာဖွေတွေ့ရှိခဲ့ခြင်းဖြစ်သည်။
ပုပ္ပါးမျောက်မြီးရှည်၏ မျိုးစုနှင့် အခြားမျိုးစိတ်များနှင့် ဆက်စပ်မှုကို နားလည်ရန် ကြိုးပမ်းရာတွင် မျိုးရိုးခွဲခြားလေ့လာမှုတစ်ခုကို ပြုလုပ်ခဲ့ရသည်။
၎င်းလေ့လာမှုပြုလုပ်ရာ၌ သိပ္ပံပညာရှင်များသည် တောရိုင်း မျောက်များ၏ မစင်နမူနာများနှင့် ပြတိုက်ရှိ နမူနာများမှ တစ်သျှူးများကို အသုံးပြုခဲ့ကြသည်။
မျိုးရိုးဗီဇခွဲခြမ်းစိတ်ဖြာမှုနှင့်အတူ လေ့လာမှုပြုလုပ်ရာ၌ လန်ဒန်သဘာဝသမိုင်းပြတိုက်ရှိ ဖယ်ယာ မျောက်မျက်ကွင်းဖြူ နမူနာနှင့် ပုပ္ပါးမျောက်မြီးရှည်၏ နမူနာတို့ကို နှိုင်းယှဉ်မှုလုပ်ဆောင်ချက်လည်းပါဝင်ခဲ့သည်။
စစ်ဆေးမှုရလဒ်တွင် ၎င်းတို့၏ အရေခွံများ၊ ဦးခေါင်းခွံများနှင့် အရောင်ကွဲပြားမှု အနည်းငယ်ကို တွေ့ရှိခဲ့သည်။
သွင်ပြင်လက္ခဏာများ ပုပ္ပါးမျောက်မြီးရှည်တွင် အညိုရင့်ရောင် သို့မဟုတ် မီးခိုးရောင်နောက်ကျော၊ အဖြူရောင် ဝမ်းဗိုက်နှင့် အနက်ရောင် လက်နှင့် ခြေထောက်များရှိသည်။
မျက်လုံးတစ်ဝိုက်တွင် ထူးခြားသော အဖြူရောင်အကွင်းများအပြင် မုတ်ဆိတ်မွှေး ပါရှိသည်။
အလေးချိန်မှာ ၁၈ ပေါင် (၈ ကီလိုဂရမ်) ဝန်းကျင်ရှိသည်။
ဖြန့်ကျက်တွေ့ရှိရမှု နှင့် ကျက်စားရာ ဒေသ ပုပ္ပားမျောက်မြီးရှည်များအား မြန်မာနိုင်ငံအလယ်ပိုင်းတွင် တွေ့ရှိရပြီး အဓိကအားဖြင့် ပုပ္ပားတောင်အနီးတွင် ပိုမိုတွေ့ရှိရသည်။
ထိန်းသိမ်းစောင့်ရှောက်မှု ပုပ္ပါးမျောက်မြီးရှည်သည် ဖမ်းဆီးသတ်ဖြတ်ခံရခြင်း၊ ကျက်စားရာဒေသများ ပျက်စီးခြင်းနှင့် စားကျက်မြေများ ကွက်ကျားဖြစ်ခြင်းတို့ကြောင့် မျိုးသုဉ်းမည့် အန္တရာယ်နှင့် ခြိမ်းခြောက်ခြင်းခံနေရသည်။
ကိုးကား ကဏ္ဍ:မြန်မာနိုင်ငံတွင် တွေ့ရသော နို့တိုက်သတ္တဝါများ ကဏ္ဍ:မျောက်များ။
ချစ်ရမ္မက် တေးစီးရီး ကို ပလေးဘွိုင်း တီးဝိုင်းနှင့် တီးခတ်ပြီး တိုနီ(လင်း) က အသံဖမ်းယူခဲ့သည်။
စပယ်ဦး တေးသံသွင်းက မူပိုင်ဖြစ်ပြီး ၁၉၈၂ ဂျူလိုင်တွင် ဖြန့်ချိခဲ့သည်။
တေးစီးရီးဆိုင်ရာ အချက်အလက်များ သီဆိုသူများ ပလေးဘွိုင်း သန်းနိုင် ပုလဲ တေးရေးဆရာများ ကိုလေးလွင် ဝင်းမင်းထွေး တီးခတ်သူများ တက္ကသိုလ် အေးမောင် ကြည်ဝင်းသောင်း ကျော်နိုင် ကျော်မင်း တင်ဦးသောင်း ပလေးဘွိုင်း သန်းနိုင် စံလင်း ပါဝင်သော သီချင်းများ ဟောလိဝုဒ်သွားမယ် ချစ်ရမ္မက် ဪမိန်းမ လေယာဉ်ခရီးစဉ်အမှတ်ယူဘီ ၄၀၃ ဂျင်းဘောင်းဘီအပြာနဲ့မင်း နေရစ်ခဲ့လေ ဖြေးဖြေးပေါ့ ကြိုက်သွားပြီ ယောင်္ကျားမျက်ရည် ကလင်ကလင် တစ်လမ်းမောင်း အားလေးမလျှော့နဲ့နော် အားလုံးမှားယွင်း သည်လူကိုအရယူမယ် ရေပြာကမ်းရိပ်မလာချင် အမူးဘဲ ပထမအသည်းကွဲဇာတ်လမ်း အကြံရပြီ ကိုးကား ကဏ္ဍ:မြန်မာသီချင်းများ။
ဩလီအီ ခရာဗလီအို (, ; 2000 ခုနှစ် နိုဝင်ဘာလ 22 ရက်နေ့တွင် မွေးဖွား) သည် 2016 Disney 3D ကွန်ပြူတာ-ကာတွန်း ရုပ်ရှင် Moanaတွင် ကျော်ကြားသော ဇာတ်ကောင်၏ အသံအဖြစ် သရုပ်ဆောင်သည့် အမေရိကန် မင်းသမီးနှင့် အဆိုတော်တစ်ဦးဖြစ်သည်။
ကိုးကား ပြင်ပလင့်များ ကဏ္ဍ:အမေရိကန် အမျိုးသမီး ရုပ်ရှင်သရုပ်ဆောင်များ ကဏ္ဍ:အမေရိကန် အမျိုးသမီး ရုပ်မြင်သံကြားသရုပ်ဆောင်များ ကဏ္ဍ:အမေရိကန် အမျိုးသမီး အသံသရုပ်ဆောင်များ ကဏ္ဍ:အမေရိကန် ကလေးသရုပ်ဆောင်များ။
သင်္ခမ်းကြီးစေတီတော်သည် ပြည်ခရိုင် ၊ ရွှေတောင်မြို့နယ် ရွှေနတ်တောင်ဘုရား ၏ တောင်ဘက်အရပ်၊ ကံသုံးဆင့်ကြီးအုပ်စု တွင် တည်ရှိပြီး ဒွိတ္တဘောင်မင်းကြီး ၏ မကိုဋ်တော် စလွယ်တော်များ ဓာတ်တော်ဌာပနာထားတော်မူသောရှေးဟောင်းသမိုင်းဝင်စေတီတော်တစ်ဆူဖြစ်သည်။
သမိုင်းကြောင်း သရေခေတ္တရာခေတ် ဒွတ္တဘောင်မင်းကြီး လက်ထက်တွင် သီဟိုကျွန်း အရပ်မှ ရဟန်းအရှင်သူမြတ် အရှင်အပါး (၃၀၀) သည် သာသနာပြု ရန်အတွက် သရေခေတ္တရာသို့ ရောက်ရှိလာခဲ့ပြီး ဤ ရဟန္တာအရှင်သူမြတ်တို့အား ဒွတ္တဘောင်မင်းကြီး နှင့်မိဖုရား တို့က ပစ္စည်းလေးပါးများကိုထောက်ပံ့လှူတန်းပြီး ထို ရဟန္တာအရှင်မြတ်တို့သည်မင်းကြီးနှင့်မိဖုရားများနှင့် တကွ နန်းတွင်းသူနန်းတွင်းသားများတိုင်းသူပြည်သားများကို ​နေ့စဉ်နေ့တိုင်းတရားထူတရားမြတ်များကို ဟောကြားတော်မူပြီး တရားနာ​ ကြား​ကြသည်။
တစ်နေ့သောအခါ မင်းကြီးနှင့်မိဖုရားနန်းတွင်းသူနန်းတွင်းသားများ တိုင်းသူပြည်သားတို့သည် နန်းတော်တွင်းတွင်ဆွမ်းကျွေးပွဲအလှူတစ်ခုပြုလုပ်ပြီးထိုဆွမ်းကျွေးအလှူပွဲတွင် ရဟန္တာအရှင်မဟာယသမထေရ် ဟောကြားတော်မူသောတေမိယဇာတ်တော်ကို ပိဿနိုးမိဖုရားသည် ကြည်ညိုလှသဖြင့် တေမိဇာတ်၌ ပါရှိသည့် ကာသိကရာဇ်တိုင်း ဗာရာဏသီပြည်သို့ သွား၍ တေမိမင်းသား ရဟန်းပြုလုပ်သည့်တိုင်အောင်သော အဖြစ် အပျက်နေရာထိုင်ခင်းတို့ကို ရှုမြင်လိုသည့်ချင်ခြင်း ပြင်းပြစွာဖြစ်၏။
မိဖုရား၏ဆန္ဒကို ပြည့်ဝစေရန် ကဉ္စနာဂီရိခေါ် ကာသိတိုင်းအဖြစ် စီရင်၍ မိဖုရားအား လိုက်လံပြသသည်ဟု ဆိုလေပြီး ရွှေနတ်တောင်၏ အနီးဝန်းကျင်တွင် မိဖုရားကြီး လှည့်လည်ကြည့်ရှုစဉ်က တေမိမင်းသားအား မြေမြှုပ်ရန် တွင်းတူးသည့်နေရာဟု ပြသရာဖြစ်သော တွင်းတောင်အရပ်၊ ရထားရပ်ရာဖြစ်သော ရပ်တော်မူအရပ် (ယခု မှတ်တော်မူအရပ်)၊ မင်းသားရထားမှဆင်း၍ အားစမ်းအံ့သောငှာ ရထားကိုမွှေ့၍ လည်စေရာဌာနဟု ပြသည့်အရပ်ဖြစ်သော ယခုအခါ မွေလယ်ရပ်၊ တေမိမင်း၏ ခမည်းတော် မယ်တော်တို့ လိုက်လာ၍ ရသေ့ရဟန်းပြုကာ နေထိုင်ရာဌာနဟု ပြသသည့်အရပ်ကို ခမည်းတော်သင်္ခမ်း၊ မယ်တော်သင်္ခမ်း၊ ဟုတွင်သော သင်္ခမ်းကြီးတောင် စသည်တို့သည် ယခုတိုင် ရှိပြီးသင်္ခမ်းကြီးတောင်တွင်လည်း ဒွတ္တဘောင်မင်းကြီး မိဖုရားပိဿနိုးနှင့် စန္ဒာဒေဝီ မိဖုရားခေါင်ကြီးတို့က ဓာတ်တော်ဌာပနာ၍ တည်ထားသောသမိုင်းဝင်သင်္ခမ်းကြီးစေတီ ရှိသည်။
မြန်မာ့စွယ်စုံကျမ်း၊ အတွဲ(၁၁) မြန်မာသက္ကရာဇ် (၁၃၈၁) ခုနှစ် တပေါင်းလပြည့်နေ့ တနင်္ဂနွေနေ့ တွင် သင်္ခမ်းကြီး​တောင်စေတီတော်တွင်စိန်ဖူးတော်၊ ငှက်မြတ်နားတော်၊ထီးတော်ကြီးအားရွှေသင်္ကန်းကပ်၍ အရံစေတီ(၂၈)ဆူကိုစိန်ဖူးတော်တင်လှူ၍ ဗုဒ္ဓါဘိသေက အနေကဇာတင် ပွဲများပြုလုပ်၍ပြုပြင်မွန်းမံတည်ထားကိုးကွယ်ပါသည်။
အ​ခြားဖက်ရှူ့ရန်ဆောင်းပါးများ ရွှေမျက်မှန်ဘုရားကြီး စက်စက်ယိုစေတီတော် ရွှေနတ်တောင်ဘုရား ကိုးကား Category:ပဲခူးတိုင်းဒေသကြီးအတွင်းရှိ စေတီပုထိုးများ။
Miss International Queen ပြိုင်ပွဲ သည်ကမ္ဘာ့အကြီးဆုံး လိင်ပြောင်းအလှမယ်ပြိုင်ပွဲ ဖြစ်သည်။
ထိုပြိုင်ပွဲကို ၂၀၀၄ခုနှစ်၌ ထိုင်းနိုင်ငံတွင် စတင်တည်ထောင်ခဲ့သည်။
အနိုင်ရရှိသူများ ခုနှစ်နိုင်ငံအနိုင်ရရှိသူနိုင်ငံကိုယ်စားပြု ခေါင်းစဉ်နေရာပြိုင်ပွဲဝင်Ref၂၀၂၂Fuschia Anne RavenaMiss International Queen Philippinesပတ္တရားမြို့, ဇလပုရီပြည်နယ်၂၃ colspan="7" 2020Valentina FluchaireMiss Trans Nacional MéxicoPattaya city, Chonburi21 2019 Jazell Barbie Royale Miss USA Continental 20 2018 Nguyễn Hương GiangMiss International Queen Vietnam 28 colspan="7" 2016 Jiratchaya Sirimongkolnawin Miss Tiffany's UniversePattaya city, Chonburi282015 Trixie Maristela Miss Gay Manila 262014 Isabella Santiago Miss Gay Venezuela 212013 Marcela Ohio Miss T Brasil 252012 Kevin Balot Miss Gay Philippines 25 2011 Sirapassorn AtthayakornMiss Tiffany's Universe 22 2010 Mini Han Miss Korea Transgender 20 2009 Ai Haruna Miss International Queen Japan 18 (Need to scroll through images to find information in the images' caption) colspan="7" 2007 Tanyarat JirapatpakonMiss Tiffany's UniversePattaya city, Chonburi 24 Erica Andrews Miss USA Continental 23Mimi Marks Miss USA Continental 23Treechada PetcharatMiss Tiffany's Universe 22 အနိုင်ရရှိသူများ အနိုင်ရရှိမှု အကြိမ်အရေအတွက် နိုင်ငံ/နယ်မြေTitlesအနိုင်ရ ခုနှစ်4 2004, 2007, 2011, 20173 2012, 2015, 20222 2006, 2020 2005, 2019120182014 2013 2010 2009 ကိုးကား ကဏ္ဍ:အလှမယ်ပြိုင်ပွဲများ။
ဆူလ်တန် မာမွတ် (၁၉၀၀ – ၁၉၈၂) သည် မြန်မာပြည်၊ ရခိုင်တိုင်း၊ (ယခု မြန်မာနိုင်ငံ၊ ရခိုင်ပြည်နယ်) မှ နိုင်ငံရေးသမားဖြစ်သည်။
ဗြိတိသျှရာဇ် (၁၉၃၇ ခုနှစ်အထိ မြန်မာပြည် အပါအဝင်) မာမွတ်သည် ဗဟိုဥပဒေပြုလွှတ်တော်တွင် အစိုးရအဖွဲ့ အတွင်းဝန်အဖြစ် ဆောင်ရွက်ခဲ့သည်။
လွတ်လပ်ရေးရပြီးသည့်နောက် ၁၉၅၇ ခုနှစ်တွင် ဘူးသီးတောင်မှ ကြားဖြတ်ရွေးကောက်ပွဲဖြင့် ပြည်ထောင်စုလွှတ်တော်သို့ ရွေးကောက်တင်မြှောက်ခံရသည်။
၁၉၆၀ ခုနှစ်တွင် ပြန်လည်အရွေးခံရသည်။
၁၉၆၀ ခုနှစ်မှ ၁၉၆၂ ခုနှစ် အာဏာသိမ်းမှု အထိ ပြည်ထောင်စုမြန်မာနိုင်ငံ၏ ကျန်းမာရေးဝန်ကြီးအဖြစ် တာဝန်ထမ်းဆောင်ခဲ့သည်။
ဝန်ကြီးချုပ်ဦးနု ၏ “မတူကွဲပြားမှုတွင် စည်းလုံးညီညွတ်ရေး” မူဝါဒများအောက်တွင် မြန်မာနိုင်ငံသည် ဖက်ဒရယ်ပြည်ထောင်စုနိုင်ငံဖြစ်လာရန် စဉ်းစားနေချိန်၌ မာမွတ်သည် ရခိုင်ရှိ အိန္ဒိယသွေးနှောများအတွက် နတ်မြစ်နှင့် ကုလားတန်မြစ် များကြားတွင် သီးခြားပြည်နယ်တစ်ခုရှိသင့်သည်ဟု အဆိုပြုခဲ့သည်။
သို့မဟုတ် ရခိုင်ပြည်နယ်ကို ရခိုင်ဗုဒ္ဓဘာသာဝင်များနှင့် သီးခြားဖွဲ့စည်းပါက မွတ်ဆလင်နှင့် ဗုဒ္ဓဘာသာဝင်များ သည် ပြည်နယ် အုပ်ချုပ်ရေးမှူးအဖြစ် တလှည့်စီ ပါဝင်သော သာသနာရေးဆိုင်ရာ ဖွဲ့စည်းပုံ ရှိသင့်သည်။
ဘဝအစပိုင်း မာမွတ်ကို ၁၉၀၀ ခုနှစ်တွင် စစ်တွေမြို့တွင် မွေးဖွားခဲ့သည်။
ချမ်းသာသော မိသားစုမှ ဆင်းသက်လာသူဖြစ်သည်။
ကာလကတ္တားမြို့တွင် ပညာသင်ကြားခဲ့သည်။
နိုင်ငံရေးအသက်မွေးဝမ်းကြောင်း မြန်မာနိုင်ငံသည် ဗြိတိသျှရာဇ်၏ တစ်စိတ်တစ်ပိုင်းဖြစ်စဉ်က မာမွတ်သည် နယူးဒေလီမြို့ရှိ ဗဟိုဥပဒေပြုလွှတ်တော်တွင် အရေးကြီးသော အစိုးရအဖွဲ့အတွင်းဝန်ရာထူးကို ထမ်းဆောင်ခဲ့သည်။
နယ်ချဲ့ ဗြိတိသျှကို မြန်မာပြည်မှ မောင်းထုတ်ရာတွင် ရခိုင်ပြည်၌ ဖက်ဆစ်ဂျပန်တပ်နှင့် ဘီအိုင်အေတပ်(ဗမာ့လွှတ်မြောက်ရေးတပ်မတော်)ကို ကူညီခဲ့ရာမှ ဖမ်းဆီးခံခဲ့ရသည်။
ရန်ကုန်အကျဉ်းထောင်နှင့် အိန္ဒိယနိုင်ငံ၊ ဂျဆိုရ်ခရိုင်ရှိ ဂျန်ဂျာရ်ဂါချား(Jhingergacha)စခန်းတွင် ၁၀ လ တိုင်တိုင် အကျဉ်းချခံခဲ့ရသည်။
ဂျပန်တွင် ဟီရိုချီးမားနှင့် နာဂါစကီး၌ ဗုံကြဲသည့်နောက်ပိုင်း လွှတ်မြောက်လာခဲ့သည်။
The Rohingyas of Arakan and their Quest for Justice By AFK Jilani မာမွတ်သည် ဗိုလ်ချုပ်အောင်ဆန်းနှင့်အတူ မြန်မာလွတ်လပ်ရေးအတွက် အစွမ်းကုန်ကြိုးပမ်းခဲ့သူဖြစ်သည်။
၁၉၄၂ ရခိုင်ပြည်အဓိကရုဏ်းကို ကိုယ့်တွေ့ ခံရသူဖြစ်သည့်အပြင် ရခိုင်နှင့်မွတ်စလင်အကြား ပြန်လည်သင့်မြတ်ရေးအတွက်လည်း အပတ်တကုပ်ကိုးစားခဲ့သူဖြစ်သည်။
၁၉၅၇ ခုနှစ် ကြားဖြတ် ရွေးကောက်ပွဲတွင် ဘူးသီးတောင် မြောက်ပိုင်း မဲဆန္ဒနယ်မှ မာမွတ်အား ပြည်ထောင်စုလွှတ်တော်တွင် ရွေးချယ်တင်မြှောက်ခြင်း ခံခဲ့ရသည်။
ဦးနု၏ သန့်ရှင်းဖဆဖလအစိုးရအဖွဲ့တွင် ကျန်းမာရေးဝန်ကြီးအဖြစ် ခန့်အပ်ခံရသည်။
မာမွတ်သည် ၁၉၆၀ ခုနှစ် အထွေထွေရွေးကောက်ပွဲ တွင် ပြန်လည်အရွေးခံခဲ့သည်။
၁၉၆၂ ခု အာဏာရှင်နေဝင်းက အာဏသိမ်းသောအခါ ဝန်ကြီး မာမွတ်သည် အရှေ့ပါကစ္စတန်သို့ တိမ်းရှောင် ခိုလုံခဲ့သည်။
၁၉၇၀ ခုတွင် မြန်မာပြည်သို့ ပြန်လည်ဝင်ရောက်လာခဲ့သည်။
ကျန်းမာရေးဝန်ကြီးအဖြစ် တာဝန်ထမ်းဆောင်စဉ်အတွင်း ရခိုင်ပြည်နယ်တွင် ဘူးသီးတောင်ဆေးရုံနှင့် ဘူးသီးတောင်ဆေးရုံ အပါအဝင် ဆေးရုံအများအပြားကို ထူထောင်ခဲ့သည်။
ပါလီမန်အမတ်တစ်ဦးအနေဖြင့် မာဟ်မွတ်သည် ရှားပ်ဘာဇား ခေါ် တမန်သား အစိုးရအလယ်တန်းကျောင်း နှင့် မင်္ဂလာကြီးအလယ်တန်းကျောင်းအပါအဝင် ကျောင်းများစွာကို တည်ထောင်ရန် ပညာရေးဝန်ကြီးဌာနအား စည်းရုံးခဲ့သည်။
သူသည် ရခိုင်လူမျိုးနှင့် အာရကာနစ်မွတ်ဆလင်ကျောင်းသားများအတွက် ဗြိတိန်တွင် ပညာသင်ကြားရန် ပညာသင်ဆု အစီအစဉ်ကိုလည်း ဖန်တီးနိုင်ခဲ့သည်။
ဆုလ်တန်မာမွတ်သည် အာရကန် မွတ်လင်အဖွဲ့နှင့် အာရကာနစ် မွတ်စလင်အသင်းArakanese Muslim Association၏ ဥက္ကဋ္ဌလည်း ဖြစ်သည်။
Rohingya: The History of a Muslim Identity in Myanmar Summary and Keywords ပြည်နယ်သတ်မှတ်ပေးရန် ကြိုးပမ်းမှု ၁၉၆၀ ခုနှစ် အထွေထွေ ရွေးကောက်ပွဲတွင် အနိုင်ရပြီးနောက် ဝန်ကြီးချုပ် ဦးနုက ရခိုင်တိုင်းကို ပြည်နယ်အဖြစ် သတ်မှတ်ပေးသင့်သလား လေ့လာရန် စုံစမ်းရေး ကော်မရှင်ကို ခန့်အပ်ခဲ့သည်။
ရခိုင်ဗုဒ္ဓဘာသာဝင်အများစုသည် ရခိုင်ပြည်နယ်ကို ထောက်ခံခဲ့ကြသော်လည်း အာရကာနစ်မွတ်ဆလင်အများစု က ပြည်နယ်အာဏာကို ဆန့်ကျင်ကြောင်း ကော်မရှင်က တွေ့ရှိခဲ့သည်။
မာမွတ်သည် အိန္ဒိယသွေးနှောများအများစုနေထိုင်ရာ ရခိုင်ပြည်မြောက်ပိုင်းတွင် အာရကာနစ် မွတ်စလင်လူမျိုးများအတွက် ပြည်နယ်တစ်ခုတည်ထောင်ရန် အဆိုပြုခဲ့သည်။
မာမွတ် သည် ၁၉၆၆ ခုနှစ်တွင် Shaista Khan လက်အောက်ရှိ ကုလားတန်မြစ်အထိ မွန်ဂိုအင်ပါယာသမိုင်းကို အခြေခံ၍ ရခိုင်မွတ်စလင်များနှင့် ဗုဒ္ဓဘာသာဝင်များကြား နယ်နိမိတ်ကို သတ်မှတ်ခဲ့သည်။
ကုလားတန်မြစ်သည် မူဆလင်အများစုနှင့် ဗုဒ္ဓဘာသာဝင်အများစုနေထိုင်ရာ ဒေသများကို ပိုင်းခြားထားသည်။
စာချွန်လွှာ ၁၉၆၀ ခုနှစ်၊ အောက်တိုဘာလ ၂၀ ရက်နေ့တွင် မာမွတ်နှင့် သူ၏လုပ်ဖော်ကိုင်ဖက်များသည် နိုင်ငံတော်အတိုင်ပင်ခံကော်မတီထံ စာချွန်လွှာတင်သွင်းခဲ့သည်။
အဆိုပါစာချွန်လွှာတွင် ပြည်နယ်အစိုးရအတွက် အခြေအနေနှစ်ရပ်ကို ချမှတ်ထားသည်- (၁) ရခိုင်ဗုဒ္ဓဘာသာဝင်များက ၎င်းတို့၏ တောင်းဆိုချက်များကို ထောက်ခံပါက၊ နှင့် ၂) အဆိုပြုထားသော ပြည်နယ်၏ ဖွဲ့စည်းပုံ အခြေခံဥပဒေတွင် အာရကာနစ်မွတ်ဆလင်တို့၏ ကိုယ်ပိုင်အုပ်ချုပ်ခွင့်အတွက် လုံလောက်သော အကာအကွယ်များ ပါဝင်မည်ဆိုပါက ပြည်နယ်သစ်၏ အုပ်ချုပ်ရေးမှူးသည် ရခိုင်မွတ်ဆလင်များနှင့် ရခိုင်ဗုဒ္ဓဘာသာဝင်များအကြား တစ်လှည့်စီ အုပ်ချုပ်မည်ဖြစ်သည်။
အဆိုပြုချက်တွင် အကယ်၍ ပြည်နယ်၏ အုပ်ချုပ်ရေးမှူးတစ်ဦးသည် မွတ်စလင်ဖြစ်လျှင် ပြည်နယ်ကောင်စီ ဥက္ကဋ္ဌ (ပြောရေးဆိုခွင့်ရှိသူ)သည် မွတ်စလင်မဟုတ်သော အခြားလူမျိုးဖြစ်ရမည်။
သို့သော် ၎င်း၏လက်ထောက်သည် မွတ်စလင်တစ်ဦးဖြစ်ရမည်။
ဤသို့ အပြန်အလှန်အားဖြင့် ဖြစ်ရပါမည်။
အလားတူ အစီအစဉ်သည် အခြားသော ရွေးကောက်ခံ သို့မဟုတ် ခန့်အပ်ထားသော ရာထူးဌာန အဖွဲ့အစည်းအများစုနှင့် သက်ဆိုင်မည်ဖြစ်သည်။
အဆိုပါစာချွန်လွှာတွင် ကိုယ်ပိုင်ယုံကြည်ချက်များအရ ပညာရေးဆိုင်ရာအဖွဲ့အစည်းများတွင် ဘာသာရေးလေ့လာသင်ယူခွင့်အပါအဝင် လွတ်လပ်စွာ ကိုးကွယ်ယုံကြည်ခွင့် ကို တောင်းဆိုထားသည်။
ရခိုင်အိန္ဒိယသွေးနှောလူမျိုးများ(အာရကာနစ်မွတ်စလင်)ကို ရိုဟင်ဂျာဘာသာစကားနှင့် ယဉ်ကျေးမှုကို ဖွံ့ဖြိုးတိုးတက်စေရန် ခွင့်ပြုသင့်သည်။
အမှုဆောင်ချုပ်က အာရကာနစ်မွတ်စလင်အရေးကို ကြီးကြပ်ရန် အရာရှိတစ်ဦး သတ်မှတ်ထားရမည်။
ဆက်လက်ကြည့်ရှုရန် ရိုဟင်ဂျာလူမျိုး မေယုနယ်ခြားခရိုင် ကိုးကား ကဏ္ဍ:၁၉၈၂ ကွယ်လွန်သူများ ကဏ္ဍ:၁၉၀၀ မွေးဖွားသူများ ကဏ္ဍ:မြန်မာမွတ်စလင်များ ကဏ္ဍ:မြန်မာ့နိုင်ငံရေးသမားများ ကဏ္ဍ:မြန်မာနိုင်ငံ ဝန်ကြီးများ။
TArakan Division ရခိုင်တိုင်းသည် ဗြိတိသျှရာဇ်၏ အုပ်ချုပ်မှုဒေသတစ်ခုဖြစ်ပြီး ယနေ့ခေတ် ရခိုင်ပြည်နယ်ကို လွှမ်းခြုံထားသည်။
မြောက်ဘက်တွင် ဗြိတိသျှအိန္ဒိယ၏ ဘင်္ဂလားသမ္မတနယ်မြေနှင့် နယ်နိမိတ်ချင်းထိစပ်နေသည်။
ဘင်္ဂလားပင်လယ်အော်သည် ၎င်း၏ အနောက်ဘက်ကမ်းရိုးတန်းပေါ်တွင် တည်ရှိသည်။
ရခိုင်တိုင်းတွင် လူမျိုးပေါင်းစုံနေထိုင်ကြသည်။
ထိပ်တန်း ဆန်တင်ပို့သော ဒေသဖြစ်ခဲ့သည်။
သမိုင်း ၁၈၂၆ ခုနှစ်တွင် ပထမ အင်္ဂလိပ်-မြန်မာစစ်ပွဲ အပြီး ချုပ်ဆိုခဲ့သော ရန္တပိုစာချုပ်ဖြင့် အရှေ့အိန္ဒိယကုမ္ပဏီ၏ အုပ်ချုပ်မှုသို့ ရခိုင်ကို လွှဲပြောင်းပေးခဲ့သည်။
နယ်မြေအား ဘင်္ဂလားသမ္မတနယ်မြေ၏ တစ်စိတ်တစ်ပိုင်းအဖြစ် ကနဦးအုပ်ချုပ်ခဲ့သည်။
နောက်ပိုင်းတွင် မြန်မာပြည်နယ်၏ အစိတ်အပိုင်း ဖြစ်လာခဲ့သည်။
၁၉၃၇ တွင် မြန်မာနိုင်ငံသည် သီးခြားသရဖူကိုလိုနီဖြစ်လာခဲ့သည်။
ဒုတိယကမ္ဘာစစ်အတွင်း ရခိုင်ပြည်သည် ၁၉၄၂ ခုနှစ်တွင် ဂျပန်တို့ လက်အောက်သို့ ကျရောက်ခဲ့သည်။
ဘားမားကမ်ပိန်းတွင် အာရကန်ကမ်ပိန်း ၁၉၄၂-၁၉၄၃ အပါအဝင် ရခိုင်လှုပ်ရှားမှုများစွာ ပါဝင်ခဲ့သည်။
၁၉၄၅ ခုနှစ်တွင် မဟာမိတ်တပ်များ၏ အကူအညီဖြင့် ဗြိတိသျှတပ်များက ပြန်လည်ရရှိခဲ့သည်။